﻿ POLITICI PRIVIND INOVAŢIA SOCIALĂ ÎN MAREA  BRITANIE IULIAN STĂNESCU AURA MATEI novaţia socială este un concept relativ nou, care nu are încă o structură bine definită şi o comunalitate a abordărilor. Pentru I acest motiv, ar fi util să urmărim modul în care inovaţia socială este înţeleasă şi transpusă în politicile publice din Marea Britanie. Modelul britanic este relevant şi pentru cultura schimbărilor structurale în guvernare şi în formularea de politici publice, generând practici care au devenit model pentru alte state. Procesul de formulare a politicilor privind inovaţia în sectorul public şi inovaţia socială este de dată recentă. Urmărindu-i etapele, sunt puse în lumină reţeaua instituţională şi principalele documente de politici publice, reprezentative pentru înţelesul inovaţiei sociale în Marea Britanie. Promovarea inovaţiei sociale este strâns legată de obiectivul general al guvernului britanic de stimulare a inovaţiei economice şi tehnice, precum şi a eficienţei, prin inovare, în sectorul public, cu menţiunea că inovaţia socială este percepută ca fiind plasată la confluenţa celor trei sectoare – privat, public şi non-profit. De asemenea, inovaţia socială este legată de antreprenoriatul social (social entrepreneurship). Vom vedea şi ceea ce britanicii consideră drept exemple sau cazuri de inovaţie socială, ca Open University şi SureStart. În ultimii ani au fost iniţiate şi programe de stimulare a inovaţiei sociale. Sunt prezentate structura, finanţarea, promotorii şi obiectivele acestora. Cuvinte-cheie: inovaţie socială, politici publice, programe, antreprenori sociali. Inovaţia socială este un concept relativ nou în ştiinţele sociale, relativ slab structurat, care îşi caută încă o definiţie larg acceptată. Pe de altă parte, inovaţia este un termen larg utilizat în domeniul politicilor publice, dar cu referire la inovaţia economică şi cea tehnologică. De pildă, Uniunea Europeană conferă un rol important stimulării inovaţiei. Strategia Lisabona este doar unul dintre documentele relevante în acest sens, prin dezideratul UE de a deveni „cea mai competitivă şi dinamică economie bazată pe cunoaştere din lume, capabilă de creştere economică durabilă cu locuri de muncă mai multe şi mai bune şi caracterizată de coeziune socială”. Adresa de contact a autorilor: Iulian Stănescu, Institutul de Cercetare a Calităţii Vieţii, Calea 13 Septembrie, nr. 13, sector 5, 050711, Bucureşti, România, e-mail: iulian7400@yahoo.com; Aura Matei, Institutul de Cercetare a Calităţii Vieţii, Calea 13 Septembrie, nr. 13, sector 5, 050711, Bucureşti, România, e-mail: aura.matei@yahoo.com. CALITATEA VIEŢII, XX, nr. 1–2, 2009, p. 28–39 2 POLITICI PRIVIND INOVAŢIA SOCIALĂ ÎN MAREA BRITANIE 29 Acest scurt studiu îşi propune să pună în evidenţă două teme, pentru a facilita o mai bună înţelegere a ceea ce pot însemna programele şi proiectele concrete de stimulare a inovaţiei sociale. Prima temă acoperă conceptul de inovaţie socială, aşa cum este el conturat în documentele de politică publică britanice. În fapt, este vorba de a urmări un proces instituţional de introducere a conceptului în politicile publice, pornit de la nevoia de îmbunătăţire a eficienţei în sectorul public. A doua temă urmăreşte transpunerea conceptului în programe de stimulare a inovaţiei sociale. Structura, reţeaua instituţională, obiectivele şi formele de finanţare reprezintă elementele de interes în acest caz. Mai întâi, este necesar să analizăm reţeaua instituţională relevantă, adică ministerele, agenţiile şi organismele implicate în politicile publice privind inovaţia socială din Marea Britanie. Reţeaua poate fi grupată în două categorii, şi anume: (1) cea de la nivelul Cabinetului (Guvernului), cu rolul de formulare de politici şi programe şi (2) cea implicată în derularea programelor respective. Din prima grupă fac parte: Unitatea de strategii a Cabinetului (Cabinet Office – Strategy Unit) şi Ministerul pentru Inovaţie, Universităţi şi Calificări (Department for Innovation, Universities and Skills – DIUS ). A doua grupă este compusă din ministere sau agenţii de linie: Fondul Naţional pentru Ştiinţă, Tehnologie şi Arte – NESTA (National Endownment for Science, Technology, and Arts), Oficiul pentru Sectorul Terţiar (Cabinet Office – Office for the Third Sector), Unitatea pentru Inovaţie (Innovation Unit) şi Consiliul Britanic (British Council). Foarte pe scurt expunem rolul fiecăreia dintre aceste organizaţii şi corespondentul lor în sistemul românesc. Rolul Unităţii de strategii a Cabinetului este definit prin trei obiective: 1) oferirea de consultanţă în domeniul strategiilor şi politicilor Primului Ministru, 2) sprijinirea departamentelor guvernamentale în elaborarea de strategii şi politici şi 3) identificarea şi diseminarea provocărilor şi a potenţialelor teme de politici. Una dintre ariile de activitate actuale se referă la reforma politicilor sociale, a calificărilor şi a oportunităţilor, domeniu în care colaborează cu Departamentul pentru Inovaţie, Universităţi şi Calificări. Unitatea de strategii a Cabinetului este o inovaţie britanică în domeniul guvernării, copiată apoi şi de alte state, sub diferite forme. Constituită la începutul anilor ’70, la cererea primului ministru Edward Heath, rolul său este de a fi un grup de experţi, un think-tank la dispoziţia primului ministru pentru coordonarea (sau controlul) direcţiei generale a politicilor guvernamentale şi a politicilor ministerelor de linie. Echivalentul în România ar fi Unitatea de Politici Publice (UPP) a Secretariatului General al Guvernului (SGG). Echivalenţa respectivă este însă doar una instituţională, nu funcţională, deoarece structura britanică are un rol mult mai însemnat în guvernare, lucrând îndeaproape cu Primul ministru. Unitatea funcţionează sub umbrela Cabinet Office, echivalentul Secretariatului General şi Cancelaria Primului Ministru din Guvernul României. Ministerul pentru Inovaţie, Universităţi şi Calificări (Department for Innovation, Universities and Skills – DIUS ) este un minister nou creat în anul 30 IULIAN STĂNESCU, AURA MATEI 3 2007, odată cu constituirea Guvernului Gordon Brown, prin preluarea direcţiilor privind învăţământul superior, calificările şi cercetarea, de la ministerul educaţiei şi a componentei de stimulare a cercetării şi inovaţiei economice, de la ministerul industriei şi comerţului. Misiunea declarată este de a contribui la crearea unei economii competitive şi inovative, prin dezvoltarea competenţelor oamenilor la maximul potenţialului lor şi prin cercetare competitivă la nivel mondial. Scopul organizaţiei este de a crea o Naţiune a Inovaţiei, în care inovaţia prosperă la toate nivelurile: individual, comunitar şi regional. Ca măsură a importanţei acordate acestui domeniu stă bugetul instituţiei, care se ridică la 20,8 miliarde lire sterline până în 2010–2011. În obiectivele departamentului, inovaţia şi cercetarea sunt, în principal, legate de succesul economic şi creşterea calităţii vieţii, dar şi în slujba îmbunătăţirii guvernării, prin încurajarea dezvoltării inovaţiei în serviciile publice. DIUS îşi declară ca parte a culturii organizaţionale promovarea inovaţiei în relaţia cu exteriorul şi în funcţionarea internă. Fondul Naţional pentru Ştiinţă, Tehnologie şi Arte – NESTA (National Endownment for Science, Technology, and Arts) este un organism autonom, finanţat de Guvernul britanic. Sloganul instituţiei este „Facem inovaţia să înflorească”, iar misiunea afirmată este de a face Marea Britanie mai inovativă. Instituţia are trei direcţii principale de acţiune: (1) gestionează un portofoliu de investiţii în companii noi şi în afaceri aflate într-o fază incipientă, (2) participă prin cercetare în formularea de politici şi (3) iniţiază programe practice, care sprijină angajarea în soluţionarea provocărilor viitoare. NESTA abordează inovaţia prin patru dimensiuni: (1) inovaţia colaborativă, (2) economia creativă, (3) tinerii şi inovaţia, (4) inovaţia socială şi finanţarea. Prin (1) inovaţie colaborativă se înţelege încurajarea unor proiecte privind colaborarea între sectorul public, cel privat şi cel non-profit, abordări pluridisciplinare în ştiinţă sau folosirea internetului ca instrument de facilitare a reţelelor sociale. (2) Economia creativă vizează sprijinirea antreprenorilor din întreprinderilor mici şi mijlocii în inovaţii economice şi creşterea firmei. Componenta privind (3) tinerii şi inovaţia caută să dezvolte competenţe cu rol în inovaţie, ca adaptabilitatea, lucrul în echipă, estimarea riscurilor şi, în special, creativitatea. (4) În fine, componenta privind finanţarea se referă la identificarea de noi surse financiare pentru îmbunătăţirea serviciilor publice sau ameliorarea problemelor sociale care rezistă soluţiilor convenţionale, ca îmbătrânirea populaţiei sau sustenabilitatea de mediu. Soluţiile avute în vedere sunt granturile de pornire a unor mici activităţi cu potenţial excepţional de creştere (venture capital sau risk capital, în engl.). Oficiul pentru Sectorul Terţiar (Cabinet Office – Office for the Third Sector) are rolul de a concepe şi derula programe privind susţinerea sectorului terţiar. Ca şi Unitatea de strategii, funcţionează în cadrul Cabinet Office. Poate fi echivalat cu un secretariat de stat din subordinea Secretariatului General al Guvernului României. Unitatea pentru Inovaţie (Innovation Unit) este un organism intermediar, pentru inovaţie în serviciile publice. Iniţial, a fost creat în componenţa Ministerului 4 POLITICI PRIVIND INOVAŢIA SOCIALĂ ÎN MAREA BRITANIE 31 educaţiei, dar ulterior a devenit un organism autonom, cu buget propriu de venituri şi cheltuieli. Funcţionarea sa este asemănătoare cu o organizaţie non-profit, care însă are drept asociat unic Guvernul britanic. Rolul său este de facilitator al programelor care îşi propun stimularea inovaţiei. În România nu se poate vorbi de un organism echivalent. Consiliul Britanic (British Council) este un organism public autonom, cu statut de companie publică şi instituţie de binefacere. Prin rolul asumat, se prezintă ca o organizaţie publică pentru relaţii culturale şi oportunităţi educaţionale. Relevanţa sa pentru inovaţia socială este derularea proiectului Inovaţia Socială Regatul Unit – China (UK – China Social Innovation Project), derulat împreună cu Fundaţia Young şi Centrul China pentru Politică şi Economie Comparată. Într-o oarecare măsură similar cu Consiliul Britanic este Institutul Cultural Român, dar la o anvergură mult mai redusă. Procesul instituţional prin care s-a ajuns la conceptul de inovaţie socială şi la politici pentru promovarea acesteia poate fi urmărit pe parcursul a şase ani, din 2002 până în 2008. Pentru a distinge etapele acestui proces nu este suficientă doar prezentarea de mai sus a reţelei instituţionale, ci şi specificul juridic al documentelor de politici publice. În acest sens, întâlnim trei tipuri de documente: (1) working paper, (2) rapoarte şi (3) white paper. (1) Un Working paper este un document de politici publice elaborat în cadrul sectorului public, dar care nu reflectă în mod necesar asumarea unei poziţii la nivel guvernamental. De asemenea, nu are nicio forţă juridică, rolul său fiind de a oferi un cadru pentru expunerea unei concepţii, a unor idei sau perspective privind o politică guvernamentală. În esenţă, este vorba de un mijloc prin care se oferă dezbaterii publice elemente care pot sau nu să devină ulterior politică oficială. Un alt element de referinţă la un working paper este poziţia autorului în cadrul aparatului guvernamental. De obicei, documentul îşi pune mai mult amprenta asupra dezbaterilor ulterioare privind un subiect de politică publică, în cazul în care autorul este un înalt oficial, decât dacă este doar un consultant contractat din afara grupului de experţi guvernamentali. (2) Raportul deţine un grad mai ridicat de asumare a conţinutului de către organizaţia contractantă. De obicei, organismele intermediare recurg la comandarea unor rapoarte, în schimbul unui grad mai ridicat de elaborare a unor anumite politici sau concepte aferente politicilor. Autorii lor sunt persoane cu experienţă în domeniul respectiv, care cunosc bine cum funcţionează sectorul public, lucrând chiar în trecut în interiorul acestuia. Pe de altă parte, existenţa rapoartelor poate fi interpretată şi ca o formă de externalizare a funcţiei publice, în contextul deprofesionalizării şi scăderii competenţelor din sectorul public. (3) În fine, white paper este un document specific britanic. Juridic are forţa unei legi, fiind adoptat de Parlament, însă conţinutul este radical diferit de ceea ce reprezintă o lege în spaţiul juridic românesc. White Paper reprezintă o opţiune strategică explicită a Guvernului britanic într-un anumit domeniu, care descrie în 32 IULIAN STĂNESCU, AURA MATEI 5 detaliu opţiunile valorice şi de politici asumate, direcţiile de acţiune şi legile avute în vedere pentru perioada următoare. În România nu există echivalent pentru un White Paper. Strategiile promovate prin hotărâri de Guvern sau prin ordine de ministru nu au o forţă juridică echivalentă şi nici nu sunt atât de explicite, clare şi coerente. Procesul de elaborare a unor politici publice privind inovaţia socială a debutat în anii 2002–2003, prin două working papers la nivelul Unităţii pentru Strategii a Cabinetului britanic. Ulterior, prin anii 2006–2007 organisme intermediare, ca NESTA sau British Council, au comandat rapoarte pentru fundamentarea propriilor programe privind inovaţia socială. În final, white paper-ul din 2008 Innovation nation (Naţiunea inovatoare) reuneşte toate politicile publice privind inovaţia, cu referinţă şi la inovaţia socială. În cele ce urmează, vom prezenta succint principalele documente aferente etapelor de mai sus, respectiv cele două working papers, Innovation; lessons from the private sector (2002) şi Innovation in The Public Sector (2003), rapoartele Social Innovation: what it is, why it matters and how it can be accelerated (2006) şi The Challenge of Growing Social Innovations (2007), precum şi partea privind inovaţia socială din white paper-ul Innovation nation (2008). Innovation; lessons from the private sector (Inovaţia: învăţăminte din sectorul privat) (2002) a fost contractată spre realizare de Unitatea de Strategii profesorului de management Tom Ling, în contextul programului Invest to Save Budget (Investiţii pentru economii bugetare), cu obiectivul identificării unor căi de inovare în sectorul public. Lucrarea face o inventariere a acelor practici de stimulare a inovaţiei în mediul privat care pot fi transferate către sectorul public. Prezintă o perspectivă specifică managementului şi se vrea un ghid pentru managerii instituţiilor publice în crearea unor aranjamente instituţionale care să stimuleze inovaţia în livrarea de servicii publice. Tom Ling nu formulează o definiţie propriu-zisă a inovaţiei sociale, ci se referă la procesele de inovaţie în sectorul public. Putem considera inovaţia în sectorul public o subcategorie a inovaţiei sociale, în funcţie de sectorul în care ea se dezvoltă (piaţă, sectorul nonprofit sau sectorul guvernamental). Având în vedere că inovaţia din sectorul public nu este orientată către profit, o putem încadra cu încă şi mai mare încredere în aria de cuprindere a inovaţiei sociale. Tom Ling defineşte studiul inovaţiei ca „studiul felului în care noi idei sunt generate, a felului în care acestea conduc la schimbări în practicile organizaţionale sau individuale care aduc valoare adăugată, şi a felului în care sunt difuzate practicile de succes” (Ling, 2002: 5). În acest working paper sunt identificate trei elemente sau stadii ale inovării din sectoarele privat şi nonprofit: generarea de idei şi identificarea de oportunităţi pe piaţă, managementul inovaţiei şi difuziunea inovaţiei de succes. Pe aceste trei paliere, autorul identifică practici ce pot fi transferate în sectorul public. 6 POLITICI PRIVIND INOVAŢIA SOCIALĂ ÎN MAREA BRITANIE 33 Principalele trei diferenţe între inovaţia din sectorul public şi cea din sectorul privat se referă la: – unitatea de bază în raport cu care este evaluată inovaţia: pe piaţă, această unitate este întreprinderea, în timp ce în sectorul public poate fi un sistem complex (de ex.: sistemul educaţional sau sistemul de sănătate); – obiectivul, motivaţia sau stimulentul pentru inovaţie: în sistemul privat, inovaţia este motivată de valoarea adusă acţionarilor, iar în sistemul public ea satisface interesul public sau un obiectiv de politici; – tipul constrângerilor în raport cu legislaţia: inovaţia privată trebuie să respecte cadrul legal, iar cea publică este limitată în dezvoltarea sa de constrângerile legale la adresa organismelor publice (de ex.: libertatea la informare) şi nu constrângeri legale asupra sa în mod direct (Ling, 2002: 5–6). Ling propune un obiectiv foarte important pentru politicile de stimulare a inovaţiei: crearea unui sistem naţional de inovaţie. Autorul înţelege acest sistem în accepţiunea lui Patel şi Pavitt (2000: 217, apud. Ling, 2002: 8) ca fiind format pe de o parte din instituţii implicate în generarea, comercializarea şi difuziunea de produse, procese şi servicii noi, mai bune, iar pe de altă parte din structuri de stimulente şi competenţe ale acestor instituţii, structuri care influenţează rata şi direcţia schimbării. Responsabilitatea creării unui astfel de sistem nu este înţeleasă ca fiind exclusiv a sectorului public, ci este percepută ca o interacţiune a sectorului public, privat şi nonguvernamental. Un astfel de sistem ar avea caracteristici de guvernare (governance), cu responsabilitate si autoritate diseminată într-o reţea, şi nu de către Guvern (government), caz în care acestea sunt centralizate. Innovation in The Public Sector (Inovaţia în sectorul public) (2003) este un working paper mai important şi prin statutul autorilor. Geoff Mulgan era director al Unităţii de strategii, consilierul Primului ministru Tony Blair pe politici publice, iar David Albury ocupa poziţia de consilier principal în aceeaşi structură. Aşadar, este un working paper cu autori din interiorul sistemului public, chiar persoane cu funcţii importante şi reprezintă un pas în plus spre o concepţie asumată oficial privind inovaţia socială. Mulgan şi Albury definesc inovaţia drept „noi idei care funcţionează”. După cei doi autori, „o inovaţie de succes înseamnă crearea şi implementarea unor noi procese, produse, servicii şi metode de furnizare care au ca rezultat îmbunătăţiri semnificative în eficienţa, eficacitatea sau calitatea rezultatelor” (2003: 3). Din perspectiva sectorului public, inovaţia este evaluată în funcţie de îmbunătăţirea eficienţei, eficacităţii sau calităţii rezultatelor, prin crearea şi implementarea de noi procese, produse, servicii şi metode de livrare (2003: 3). Autorii definesc rolul politicilor guvernamentale în domeniul inovaţiei, prin trei dimensiuni: (1) inovarea politicilor – noi direcţii şi iniţiative de politici, (2) inovaţii în procesul de realizare a politicilor publice şi (3) politici de stimulare a inovaţiei şi a diseminării acesteia (2003: 4). Intervenţia guvernamentală poate stimula inovaţia de jos în sus, inovaţie care îşi are originea în organizaţii sau reţele din interiorul 34 IULIAN STĂNESCU, AURA MATEI 7 sistemului de livrare de servicii publice, sau poate inova de sus în jos, prin reglementări, prescripţii şi suport, cel mai probabil prin alocarea de fonduri (2003: 4). Importanţa inovaţiei pentru sectorul public constă în faptul că poate creşte receptivitatea serviciilor la nevoile locale şi individuale, poate face faţă aşteptărilor şi nevoilor publice, poate să menţină controlul asupra presiunilor costurilor, poate creşte eficienţa sectorului public şi poate îmbunătăţi rezultatele (2003: 5). Condiţiile care stimulează inovaţia în sectorul public se referă la: structura sectorului, management, recompense şi cultură. Existenţa competiţiei într-un sector şi natura ei, gradul de concentrare a pieţei şi reglementările pot încuraja sau descuraja inovaţia. La nivel managerial, stimularea inovaţiei depinde de măsura în care este declarată un scop formal, de abilitatea de a crea spaţii (resurse) dedicate inovaţiei şi concentrarea pe rezultate. Bonusurile, recunoaşterea şi acordarea drepturilor de proprietate intelectuală pentru actorii inovatori din administraţie creează o structură de stimulente favorabilă dezvoltării de inovaţii. Trăsăturile de cultură organizaţională favorabile ţin de atitudinea faţă de risc, capacitatea de a învăţa din eşecuri sau încurajarea unui tip de gândire ce imaginează schimbări radicale (2003: 6). Mulgan şi Albury evocă un studiu din 2001, al lui S. Borins, în care arată că inovaţia este iniţiată în proporţie de 50% de personalul din prima linie şi managementul de mijloc, că în 70% din cazuri nu este un răspuns la o criză, că în 60% din cazuri trece de graniţele organizaţiei şi este, în mai mare măsură, motivată de recunoaştere decât de recompense financiare. Autorii propun un cadru pentru stimularea inovaţiei format dintr-un ciclu cu patru elemente: (1) incubare şi dezvoltare de prototipuri, (2) replicare şi dezvoltare la scală, (3) analiză şi (4) învăţare şi generarea de posibilităţi, ciclu în care incubarea şi analiza sunt interconectate (2003: 12). Sunt oferite recomandări pentru sistemul public privind fiecare dintre aceste patru dimensiuni. O parte interesantă priveşte structura de stimulente ce poate fi dezvoltată la nivel de sistem (o dinamică semi-piaţă), la nivelul organizaţiilor (finanţare suplimentară pentru proiecte inovative), al echipelor şi indivizilor (recunoaştere). Barierele în calea inovaţiei în sectorul public sunt identificate mai ales la nivelul culturii de aversiune faţă de risc, reticenţa de a închide programele sau organizaţiile care eşuează, o prea mare încredere în marii performeri ca surse de inovaţie, aranjamente culturale şi organizaţionale constrângătoare, care nu favorizează utilizarea tehnologiilor disponibile, lipsa de stimulente sau recompense pentru a inova sau a adopta inovaţia, lipsa de aptitudini de management al riscului şi al schimbării, bugete şi orizonturi de planificare pe termen scurt, presiuni la livrare şi poveri administrative (2003: 31). În contextul sistemului public, un rol important este jucat de managementul politic al instituţiilor publice sau de liderii politici. Aportul acesta este eficient mai ales la nivelul stabilirii şi comunicării unor obiective şi aspiraţii clare, al creării 8 POLITICI PRIVIND INOVAŢIA SOCIALĂ ÎN MAREA BRITANIE 35 unei culturi favorabile noilor idei, al creării unui cadru legal care să faciliteze experimentarea şi dezvoltarea de proiecte-pilot (2003: 39). Mulgan şi Albury dau şi şapte exemple de cazuri de inovaţie socială. Cele mai cunoscute sunt, probabil, Open University, respectiv introducerea în anii ’60 a învăţământului superior la distanţă şi NHS Direct, o serviciu mai nou din cadrul sistemului britanic de asistenţă medicală, care permite pacienţilor contactarea directă prin telefon sau Internet, non-stop, a unui personal medical pentru recomandări în cazul unor probleme de sănătate (2003: 8). Rapoartele din 2006–2007 privind inovaţia socială au fost contractate de către organizaţii publice, care ulterior au iniţiat programe specifice pe tema inovaţiei sociale. Două dintre aceste organizaţii, Consiliul Britanic şi NESTA, au fost prezentate mai sus. Autorul ambelor rapoarte este Geoff Mulgan, fostul director al Unităţii de Strategii şi co-autor al working parper-ului Inovaţia în sectorul public. În esenţă, cele două documente reiau şi detaliază într-o oarecare măsură cele afirmate în working paper. Din punctul de vedere al procesului de elaborare al politicilor publice, reprezintă pasul următor, de asumare de către organizaţiile publice a unui anumit conţinut pentru un concept şi direcţii de acţiune aferente în politicile publice. Consiliul Britanic a comandat, în 2006, un raport intitulat Inovaţia socială: ce este, de ce e importantă şi cum poate fi accelerată (Social Innovation: what it is, why it matters and how it can be accelerated), autor G. Mulgan, ca parte a programului Proiectului Inovaţia Socială Regatul Unit – China (UK – China Social Innovation Project), derulat împreună cu Fundaţia Young şi Centrul China pentru Politică şi Economie Comparată. Raportul din 2006 oferă o definiţie mai elaborată a inovaţiei sociale, văzută ca „activităţi şi servicii inovative care sunt motivate de obiectivul atingerii unor nevoi sociale şi care sunt predominant dezvoltate şi difuzate prin organizaţii al căror domeniu principal este cel social” (Mulgan, 2006: 8). Având în vedere spaţiul restrâns de care dispunem aici, ne vom concentra asupra domeniilor identificate ca având potenţial pentru inovaţii sociale şi a recomandărilor finale. G. Mulgan consideră că există câteva domenii cu deficite severe de inovare, dar şi cu oportunităţi majore pentru noi soluţii creative. Aceste domenii sunt: (1) creşterea speranţei de viaţă – noi modalităţi de organizare a sistemelor de pensii, noi modele de locuinţe şi dezvoltare urbană, noi metode de combatere a izolării, schimbările climatice şi schimbările ce se impun. În toate acestea, tehnologia va avea un rol decisiv, dar inovaţiilor sociale vor ajuta schimbarea de comportament; (2) creşterea diversităţii satelor şi oraşelor – noi modalităţi de organizare a învăţământului şi locuirii pentru a preveni segregarea şi conflictele; (3) inegalităţi flagrante (stark) – creşterea polarizării sociale şi tendinţa de a fi asociate cu probleme sociale diverse, de la violenţă la boli psihice; 36 IULIAN STĂNESCU, AURA MATEI 9 (4) creşterea incidenţei bolilor de durată, ca artrita, depresia, diabetul, cancerul, bolile cardiovasculare, care reclamă niveluri sociale de suport noi şi modele diferite de suport medical; (5) probleme comportamentale asociate afluenţei – obezitate, probleme de dietă, dar şi consumul de droguri, alcool şi dependenţa de jocuri de noroc; (6) tranziţii dificile către maturitate – necesitatea unor noi metode pentru a ajuta tinerii să navigheze spre relaţii, cariere şi stiluri de viaţă stabile; (7) fericirea – disparitatea dintre creşterea PIB, pe de o parte şi, pe de cealaltă parte, stagnarea calităţii vieţii, declinul bunăstării sociale reale şi nevoia unor noi modalităţi de concepere a politicilor publice şi a acţiunii civice (Mulgan, 2006: 9). Către final, G. Mulgan propune o serie de metode şi structuri pentru stimularea inovaţiei sociale, cum ar fi: (1) stiluri de conducere şi structuri potrivite inovaţiei, (2) direcţii de finanţare publică axate pe inovaţie, (3) politici publice cu sprijin real pentru inovaţie, (4) cadre instituţionale dedicate inovaţiei de tip incubator, (5) formule de cooperare naţională şi internaţională şi (6) cercetarea inovaţiei sociale şi diseminarea mai rapidă a rezultatelor. În 2007 a fost publicat un alt raport, elaborat la comanda NESTA de către G. Mulgan, R. Ali, R. Hallet, B. Sanders şi intitulat Provocările difuziunii inovaţiilor sociale (The challenge of growing social innovations). În material, inovaţia socială este definită drept „dezvoltarea şi implementarea a noi idei (produse, servicii şi modele) adresate nevoilor sociale” (Mulgan et al., 2007: 9). Tema principală a raportului este problema diseminării inovaţiilor sociale. Autorii consideră că, spre deosebire de cazul inovaţiilor tehnice, în cazul inovaţiilor sociale de multe ori lipseşte un sistem de mijloc, care să faciliteze diseminarea practicilor sau ideilor inovative. Grupul-ţintă de organizaţii pentru care este adresat raportul este reprezentat de micile organizaţii private sau din sectorul nonprofit. Pentru a ilustra factorii critici prin care o astfel de organizaţie are succes în diseminarea inovaţiei sunt prezentate unsprezece studii de caz. Recomandările oferite de autori sunt asemănătoare cu cele ale raportului din 2006 al Consiliului Britanic, respectiv stimularea adoptării de modele inovative de către manageri, o mai largă finanţare şi stabilirea unui cadru de intermediere şi schimb de informaţii. Innovation nation (2008) este documentul oficial (white paper) care explicitează în faţa Parlamentului strategia Guvernului britanic privind inovaţia şi direcţiile de acţiune urmărite prin programe. Cuprinde toată politica guvernamentală referitoare la inovaţie: rolul statului, inovaţia în mediul de afaceri, în ştiinţă şi cercetare, în sectorul public, cooperarea internaţională. Asupra inovaţiei sociale se recunoaşte tradiţia îndelungată în Regatul Unit a inovaţiei publice şi sociale (Open University, NHS Direct, Oxfam). De asemenea, este subliniat rolul universităţilor în promovarea inovaţiei sociale, în parteneriat cu autorităţile locale şi organizaţiile nonprofit. Sunt enumerate o serie de iniţiative privind promovarea inovaţiei sociale în sectorul public: Bursa Inovaţiilor Sociale, finanţarea de 2,5 mld. lire sterline pe trei ani pentru programe coordonate de NESTA în parteneriat cu 10 POLITICI PRIVIND INOVAŢIA SOCIALĂ ÎN MAREA BRITANIE 37 Fundaţia Young, şi alte organizaţii, înfiinţarea unui Laborator de Inovaţie în Serviciile Publice, înfiinţarea unor reţele interministeriale privind inovaţia (Whitehall Innovation Hub & Whitehall Innovators) şi obiectivul de a dezvolta un sistem de măsurare a inovaţiei în sistemul public. Totuşi, ca notă generală, inovaţia socială deţine cea mai redusă pondere ca atenţie acordată prin programe dedicate faţă de alte forme de cercetare şi inovaţie. A doua temă a acestei comunicări urmăreşte transpunerea conceptului în programe de stimulare a inovaţiei sociale. În acest sens, vom oferi trei exemple de astfel de programe, respectiv (1) cele de sub egida NESTA, (2) programul Inovaţia Socială Regatul Unit – China al British Council şi (3) programul Bursa Inovaţiilor al Unităţii pentru Inovaţie. Principalele programe ale NESTA privind inovaţia socială sunt următoarele: 1) inovaţia civică şi în comunitate – dezvoltă un proiect de finanţare a metodelor de a ne confrunta cu problema schimbării climatice şi un proiect de reunire a soluţiilor pe care tinerii le găsesc la provocările mediului înconjurător; 2) inovaţia în serviciile de sănătate – susţine un incubator de dezvoltare a ideilor privind bolile pe termen lung şi un proiect de descoperire a noi metode de a structura şi reforma serviciile publice; 3) inovaţia în serviciile de sănătate mintală – constă într-o cerere de propuneri de servicii inovative orientate către lucrătorii cu bolnavii, utilizatorii serviciilor şi aparţinători, mizând pe dezvoltarea de idei locale care au potenţialul de a deveni proiecte naţionale; din totalul de 491 de cereri au primit finanţare unsprezece proiecte-pilot; 4) finanţarea iniţiativelor sociale – NESTA sprijină dezvoltarea unei pieţe de finanţări pentru iniţiative sociale prin concentrarea pe cererea şi oferta de capital, barierele la intrare pe piaţă şi infrastructura pieţei actuale; 5) laboratorul de inovaţie a serviciilor publice – implică inaugurarea unei structuri dedicate accelerării soluţiilor la problemele complexe care ameninţă bunăstarea şi competitivitatea economică, laboratorul are la bază ideea că problemele sociale majore nu vor fi rezolvate de sistemele care le-au produs, ci rezolvarea va fi independentă şi multidisciplinară; 6) inovaţia din sectorul terţiar – sprijină inovatorii sociali să îşi dezvolte ideile şi să le multiplice. Programul Inovaţia Socială Regatul Unit – China al British Council îşi propune să disemineze în spaţiul chinez conceptul de inovaţie socială. Potrivit experţilor British Council, inovaţia socială reprezintă rezolvarea problemelor sociale, prin dezvoltarea de noi produse, servicii şi organizaţii de către guverne naţionale şi mediul de afaceri. Activităţile programului au inclus înfiinţarea unui Forum al inovaţiei sociale (2006), vizite de schimb de experienţă (2007) şi organizarea conferinţei Inovaţia socială şi sectorul terţiar în China (2008). Bursa Inovaţiilor este semnificativă pentru abordarea pragmatică a programelor din acest domeniu în Marea Britanie. Având finanţare publică, programul este gestionat de Unitatea pentru Inovaţie, fostă componentă a ministerului Educaţiei, acum companie non-profit. Filosofia programului este simplă: o schemă de granturi pentru stimularea organizaţiilor cu potenţial inovativ 38 IULIAN STĂNESCU, AURA MATEI 11 în domeniul social. Acordarea grantului depinde de capacitatea de a atrage şi finanţare privată. Aşadar, schema programului este una tripartită: (1) inovatorii: antreprenori sociali (organizaţii caritabile, fundaţii, companii nonprofit etc.), (2) investitorii sociali: companii cu programe de responsabilitate socială a corporaţiilor şi (3) autoritatea contractantă: sectorul public, reprezentat de Unitatea pentru Inovaţie. Graficul de desfăşurare a primei runde din program este următorul: – martie 2008: lansarea apelului către antreprenorii sociali şi investitori de a se alătura Bursei; – mai 2008: „festivalul ideilor” pune în contact antreprenorii şi investitorii; – iunie 2008: antrenorii şi investitorii pun la punct planul de activităţi; – septembrie 2008: cele mai bune inovaţii primesc finanţare de la Fondul Bursei Sociale şi intră în programul de 18 luni Next Practice; – începând din octombrie 2008: sprijin prin Next Practice pentru dezvoltare; – începând din octombrie 2008: diseminarea practicilor pentru contractanţi publici şi investitori sociali; – aprilie 2009: următoarea rundă din schema de granturi. Având în vedere cele prezentate despre politicile privind inovaţia socială în Regatul Unit al Marii şi Irlandei de Nord, credem că se pot trage următoarele concluzii: 1. preocuparea guvernamentală şi politicile privind inovaţia socială au avut ca punct de plecare nevoia de inovaţie în sectorul public; 2. introducerea inovaţiei sociale în politicile publice a fost facilitată de posibilitatea analizei conceptului prin intermediul unor working papers, fără obligativitatea asumării unei poziţii oficiale; 3. se acordă o importanţă egală apariţiei ca şi diseminării inovaţiilor sociale, a factorilor care facilitează sau blochează trecerea de la un exemplu izolat de succes la o practică generală; 4. abordarea britanică este una pragmatică, legată de conceperea de noi soluţii la probleme sociale; de asemenea, este pusă în evidenţă legătura dintre inovaţie şi creşterea calităţii vieţii; 5. în documentele de politici şi în plan instituţional, inovaţia socială este legată de cea tehnologică şi economică; 6. structura instituţională în domeniu este avansată; reprezintă totodată şi o orientare strategică asumată, reprezentativă pentru preocuparea statelor vest-europene de a fi mai pregătite pentru incertitudinile viitorului, prin stimularea inovaţiilor. BIBLIOGRAFIE 1. Ling, T., Innovation; lessons from the private sector, London, Cabinet Office – Strategy Unit, 2002. 2. Mulgan, G., Albury, D., Innovation in The Public Sector, London, Cabinet Office – Strategy Unit, 2003. 3. Mulgan, G., Social Innovation: What it is, why it matters and how it can be accelerated, London, British Council, 2006. 12 POLITICI PRIVIND INOVAŢIA SOCIALĂ ÎN MAREA BRITANIE 39 4. Mulgan, G., et al., The Challenge of growing social innovations, London, NESTA, 2007. 5. *** Department for Innovation, Universities and Skills (DIUS), Innovation Nation, 2008. 6. Site-ul oficial al Cabinet Office – Strategy Unit http://www.cabinetoffice.gov.uk/strategy.aspx 7. Site-ul oficial al Department for Innovation, Universities and Skills – DIUS http://www.dius.gov.uk/ 8. Site-ul oficial al National Endownment for Science, Technology, and Arts http://www.nesta.org.uk/ 9. Site-ul oficial al Cabinet Office – Office for the Third Sector www.cabinetoffice.gov.uk/third_sector.aspx 10. Site-ul oficial al Innovation Unit www.innovation-unit.co.uk/ 11. Site-ul oficial al British Council http://www.britishcouncil.org/new/ ocial innovation is a rather new concept, it does not have a well defined structure and there is no commonly shared S approach in this research area. For this reason, it would be useful to explore the meanings associated with social innovation and its uses in the context of Great Britain’s public policies. The British model is also relevant thanks to its long history of structural changes in governance and framing of public policy, thus establishing practices and models/setting up standards for other administrations. The framing of policies regarding innovation in the public sector and social innovation is a recent endeavor. Following policy formulation stages, the institutional network and main public policy documents are analyzed. Fostering social innovation is strongly connected with the general goal of the British Government to stimulate economic and technological innovation as well as to increase the efficiency of the public sector through innovation. In this context, social innovation stands at the centre of the three sectors – public, private and non-profit. Moreover, social innovation is linked with social entrepreneurship. We are also envisaging a presentation of what the British public sector exemplifies as social innovation, like the Open University and Sure Start. In the recent years, there have also been initiated a series of program aimed at stimulating social innovation. Their structure, financing, applicants and objectives are featured. Keywords: social innovation, public policies, programs, social entrepreneurs. 